Diari Oficial de la Generalitat Valenciana


Sumari del DOGV 9226, del 30-11-2021 (2021/11302)

RESOLUCIÓ de 16 de novembre del 2021, de la Presidència de l'Acadèmia Valenciana de la Llengua, per la qual es proveïx el lloc de treball número 1, anunciat en la convocatòria 2/2021.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9226

Data del DOGV
:   30-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11806


Data del document
:   16-11-2021

Organisme emissor
:   Acadèmia Valenciana de la Llengua

Tipus de document
:   Resolució

Descriptors 

:   * funcionari

RESOLUCIÓ de 16 de novembre del 2021, de la Presidència de l'Acadèmia Valenciana de la Llengua, per la qual es proveïx el lloc de treball número 1, anunciat en la convocatòria 2/2021. [2021/11452]  
Per Resolució de 18 d'octubre del 2021, de la Presidència de l'Acadèmia Valenciana de la Llengua, publicada en el DOGV núm. 9201 del dia 25 d'octubre del 2021, es convocà la provisió, pel sistema de lliure designació, d'un lloc de treball vacant de naturalesa funcionarial, sector administració general, grup A1 (convocatòria 2/2021).  
Vist l'informe preceptiu i vinculant emés per la Secretaria en relació amb les sol·licituds que complixen els requisits.  
Vist l'Acord 137/2021, pel qual es proposa a la Presidència el nomenament d'Agustí Colomer Ferràndiz, DNI \*\*\*3687\*\*, com a lletrat secretari general de l'AVL, segons indica l'article 79.1 del Decret 158/2002, de 17 de setembre, del Govern valencià, pel qual s'aprova el Reglament de l'AVL.  
Fent ús de les competències atribuïdes a la Presidència en l'article 19, apartats c i e de la Llei 7/1998, de 16 de setembre, de la Generalitat, de Creació de l'Acadèmia Valenciana de la Llengua, resolc:  
  
Nomenar Agustí Colomer Ferràndiz, funcionari de carrera del grup A1 de la Generalitat, amb DNI 18807674U, com a lletrat secretari general de l'Acadèmia Valenciana de la Llengua, lloc número 1, grup A1, sector administració general, complement competencial nivell 30 i complement d'exercici del lloc AVL1.  
  
La persona nomenada es considera la més idònia per a l'exercici del lloc perquè pot garantir l'adequat compliment de les funcions previstes per al lletrat secretari general en l'article 78 del Reglament de l'AVL, posat de manifest en la seua trajectòria professional. S'ha tingut en compte, especialment, l'exercici de diversos llocs de treball en l'Acadèmia Valenciana de la Llengua, així com la seua condició i experiència com a secretari interventor de l'Administració local.  
  
Els efectes administratius i econòmics d'este nomenament es produiran a partir del dia 1 de desembre del 2021.  
D'acord amb el que establixen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 10, 14 i 46 de la Llei 23/1998, de 13 de juliol, reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la Presidència de l'AVL en el termini d'un mes comptador des de l'endemà de la publicació d'este acord.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació d'este acord.  
  
València, 16 de novembre del 2021.- El president: Ramon Ferrer Navarro.